ISANDA LAUAS
Tere tulemast saatesse!
MIna olen Martti Ojares
ja mu tänane külaline on Kalevi Aho.
Tere tulemast Kalevi! - Tänan ja tänud kutsumast!
Sa sündisid kuskil kirdes, Kajaani kandis.
Räägi oma lapsepõlvest ja millisesse perre sa sündisid?
Meil oli kristlik kodu.
Kuulsime vaimulikest asjadest juba väikesest peale.
Ma kasvasin palve õhkkonnas.
Olen lapsest peale näinud ka palju palvevastuseid.
Tore.
Me keskendume sellele palveteemale veel hiljem,
kuna see on suur osa sellest vaimulikust tööst, mida teed.
Kuid räägime veel su koolis käimisest
ja ettevõtjaks olemisest.
Olid nö kaupmees, teenides sellega leiva lauale. - Just.
Kuidas su elu siis ilmalikus mõttes kulges?
Mu isa oli kaupmees.
Seda kaudu alustasin ka mina üsna noorena ettevõtluses,
olles kõigest 18-aastane.
Lõin erinevaid ettevõtteid, mis hakkasid vähehaaval kasvama.
Tegutsesin algusest peale toidukaupade alal.
Kogesin selleski Jumala juhtimist.
Ütlesid, et kogesid Jumala juhtimist.
Sinuga enne saadet vesteldes sai selgeks,
et Jumala juhtimine on su elus olnud väga konkreetne
ja selle saatel oled ka elanud. - Jah.
Kuidas aga on su vaimulik elu selle kaupmehe elu kõrval kulgenud?
Räägiksin loo ühest ettevõtluspäevast.
Olin küll usklik, aga elasin kiiret ärimehe elu.
Küsisin ühel päeval:
"Jumal, kus Sa oled? Miks Sa ei räägi minuga?
Miks Sa ei õnnista mind enam?"
Inimene on alati rahulolematu, ükskõik, kui hästi ka kõik on.
Läksin oma ärisse
ja kuulsin 5 minuti pärast uksel koputust.
Sisse tuli üks vana proua ja ütles: "Tere päevast!"
Ta ütles, et Jumal saatis ta minu juurde.
Ta saatis teda mind õnnistama ja minu eest palvetama.
Ehmatasin ära.
Ehmatasin ja mõtlesin, kas Jumal on tõesti meile nii lähedal?
Kuuleb ja näeb kõiki su mõtteid ja seda, et sul on kõigest küll.
Me ei pea olema mingid üliinimesed.
Lapsed käivad alati vanematele peale: "Tahan uut jalgratast!" jne.
Palve on su usuelus olnud alati kui võtmesõnaks.
Räägi, kuidas see nii kujunes ja kuidas oled seda alal hoidnud?
Kogesime seda kord pereringis.
Mu naine nägi unenäo, kus ta sai teada,
et liigume eelnevalt ettevalmistatud tegudes.
"Te liigute nii, et Jumal on need teile juba ette valmistanud.
Te elus tuleb ette uus lehekülg!"
Siis märkasime isegi neid asju.
Meile näidati ette inimesi, keda kohtame
ja me kohtasimegi neid, saades ka palvetada nende eest.
Inimeste elu on juba valmis planeeritud.
Kui rääkida inimese elust, siis sinna kuulub kõik -
abikaasa leidmine, karjäär ja suur hulk muid asju.
Me arvame, et me ise otsustame nende asjade üle nii- ja naamoodi,
arvates, et see on see, mida Jumal ütleb.
Või mida sa sellest arvad?
Sinna kuulub tõesti kõik.
Ütlen alati, et me ei saa jätta Jumalat kappi.
Minnes esmaspäeva hommikul tööle, ei saa me panna Jumalat kappi, stiilis:
"Hei, võtan Su siit kapist pühapäeval jumalateenistusele kaasa!"
Jumal tahab olla me elus iga päev ja iga hetk.
Ta tahab anda sulle hea elu.
Sinuga ennist vesteldes sai selgeks,
et sul on suur mure hingede päästmise pärast.
Nii tegutsetegi koos naisega sellel alal.
Teete palvetööd ja kõiki muid asju oma igapäevatöö kõrvalt.
Jah.
Kui palvetame, siis Jumal juhib meid.
Ta juhib iga päev inimsaatusi, kohtumisi jne.
Räägin veel ühe loo.
Olime kuskil autoreisil ja keegi noor naine hääletas teel.
Me autos mängis muusika - vaimulik muusika.
Noor naine ütles: "Kas teate, mida ma seal tee ääres tegin?
Palvetasin: "Jumal, kui Sa oled olemas,
siis saada keegi usklik, kes mu peale võtaks!"
Sealt sõitis mööda sadu autosid,
aga meie peatusime ja võtsime ta peale.
Siis ta ütles, et nüüd ta teab, kuhu ta läheb
Oli kaks teed - lai tee ja kitsas tee ja ta sai teha oma valiku.
Me võime teatud moel olla ka palvevastuseks.
See on just see, nagu sa ütlesid -
me liigume eelnevalt ettevalmistatud tegudes.
See on väga tähtis asi.
See paneb mõtlema, mida see me elus tegelikult tähendab?
Sul on sadu näiteid selle kohta,
mida oled kogenud eelnevalt valmistatud asjadest.
Too mõned näited.
Mida ma siis tooksin?
Räägiksin ühe loo, kui mu ärielus juhtus üks asi.
Kell oli 12 päeval ja mu telefon helises.
Mulle helistas ühe hotelli juhataja ja ütles:
"Te viibisite me hotellis ja jätsite kõik arved tasumata."
Ütlesin talle, et ma pole seal olnud.
Tuli välja, et keegi kasutas minu nime oma kasuks.
Sellest sai algue kuudepikkune õudusunenägu.
Keegi ei saanud selles osas midagi teha.
Nii kogunesime ühel pühapäeval palvetama.
Olime neljakesi.
Aastaid varem oli mul juhus,
kus mu ümber olid ühes ettevõttes kuritegeliku taustaga inimesed.
Jumal ütles mulle: "Sa pole üksi!"
Ta andis mulle Piibli sõnad:
"Mis te maa peal kinni seote, on kinni seotud ka taevas.
Mis te maa peal lahti seote, on ka taevas lahti seotud."
Palvetasin nende sõnadega,
mispeale juhataja vihastas nende alluvate peale
ja käskis neil sellest ettevõttest lahkuda.
Imestasin: "On alles vägi!"
Ütlesin oma kaaslastele,
et kui hakkame palvetama, võime ka midagi sellist kogeda.
Tegu oli identiteedi vargusega, mis on tänapäeval laialt levinud.
Kuulsin just hiljuti telekast,
et Soomes pannakse aastas toime 138 000 kuritegu.
Inimeste ja ettevõtete kahjud on nende tõttu väga suured.
See on väga aktuaalne asi
ja me palvetasime Piibli sõnadega selle inimese pärast.
Juhtus nii, et see isik sattus kuidagi Soome
ja koges sel hetkel, et ta kuritegelik elu on möödas.
Ta vabanes sel hetkel, kui palvetasime ta eest.
Kui vabastate midagi maa peal, on see vabastatud ka taevas.
Ta läks politseijaoskonda ja ütles seal: "Olen kurjategija
ja tahan kohe praegu lõpetada oma kuritegeliku tegevuse."
See on tõeline tunnistus Jumala väest selles loos.
Piibel ütleb, et kui Jumal laseb läbikatsumistel tulla te ellu,
valmistab Ta neist ka väljapääsu.
Sa räägid identiteedi vargusest.
See oli ka minu jaoks suur üllatus, sest ma ei teadnud sellest eriti midagi.
Aga tänapäeval on see väga laialt levinud.
Mis see identiteedi vargus on?
- Identiteedi vargus on see, kui tegutsetakse teise nime all.
Tänapäeval on laialt levinud sotsiaalmeedia ja muu.
Inimesed jagavad igasugust teavet.
Praegu on kerge "õngitseda" me nimesid, tunnuseid ja pilte jne.
Kurjategijad võtavad sealt me tunnused, andmed ja salasõnad.
Soomes toimub aastas üle poole miljoni pettuskatse.
See on tõeliselt suur arv ja sellega on väga raske toime tulla.
Ehk siis kasutatakse teiste isikute andmeid.
Siin pole vist vaja teada muud, kui ees- ja perekonnanime.
Ka sellega võib minna hotelli ja lasta endale tuba broneerida.
Jah. Kuigi peaks ikka kontrollima.
Aga kui on kiire, pole seda kerge teha.
See on kindlasti kasvutrendis, kuna politsei ressursse on vähem
ja neid on ka mujale vaja.
Neid kõiki ei jõuta uurida. - Just.
Ütlesid, et Jumala Sõnas on vägi ja et palvetate just Jumala Sõna väes.
See mõjutas nii,
et selle mehe südametunnistus ärkas üles.
Jah. Jumala Sõna on elav ja väeline. See on nii ka tänapäeval.
See on see sama Jumala Sõna, mida me kuulutame.
Nüüd, koroona ajal, oled reageerinud sellele,
kuidas saaks kasutada palvet praeguses olukorras ülemaailmselt.
Milline vägi selles toimib?
Lõin koos poja Markusega ühenduse "Palvetagem koos".
Kogesime, et peaksime tegema vastavaid saateid.
Internetis on lehekülg sanastavoima.fi
Seal on mitmed intervjuud.
Seal tegutsetakse vastavalt Jumala Sõnale
ja inimesed räägivad oma kogemustest ja juhtumitest.
Ühel päeval, kui palvetasime, siis Jumal kõnetas mind.
Kogesin seda tugevalt.
Ta ütles, et võiksin koroona ajal midagi teha.
Küsisin, mida ma saaksin teha?
Vastusena tulid need sõnad: "Palvetagem koos!"
Läksin arvuti juurde ja Jumal hakkas rääkima:
"Internetis tuleks luua selline lehekülg,
mille kaudu hakata kuulutama."
Mu poeg tuli sellega kaasa ja ütles, et see on tõesti hea idee.
Avaldasime selle nädala pärast 24 keeles.
Kutsusime maailma kristlasi üles palvetama koroona pandeemia pärast.
See asi vaevab maailma ka täna.
Kuidas sa näed, kuidas see asi on vastu võetud?
See on väga hästi levinud.
Meil on lehekülg prayforcovid19.org (mis on olemas ka eesti keeles).
Seal saab sõnumit jagada
erinevate sotsiaalmeediate kaudu üle kogu maailma.
Seal on süda, millele võid klikkida
ja ühineda siis palvega üle kogu maailma.
See palve käib ülemaailmselt.
Näete seda aadressi hetkel ekraanil
ja saate seda omakorda levitada.
Jaa, tore!
See on tähtis, et tänapäeva kristlased mõistaksid palve tähtsust.
Sa palvetasid kaua aega üksi,
aga nüüd juhtis Jumal ka su naise palvetama.
Räägi, kuidas see juhtus.
See on väga huvitav lugu.
Kui koroona aeg algas, ärkasin alati kell 4 öösel üles.
Ma ei tea, mis mind äratas,
aga Jumal muudkui rääkis mulle sellest palvest.
Ta rääkis ühel ööl võimsalt,
et mehed peavad palvetama koos oma naistega.
Jumal ütles ka mulle: "Palveta koos oma naisega."
Mu naine võttis selle hästi vastu.
Ta ütles: "Hästi. Seda ma olengi oodanud."
Kutsun kõiki vaatajaid üles palvetama koos oma naistega.
See on väga tähtis
ja samas on see pere jaoks ka õnnistus ning annab väge.
Oled mitu korda rääkinud Jumala Sõnast.
Just Jumala Sõnast tuleb vägi.
Samuti ka eelnevalt ettevalmistatud teod.
Sõna on Jeesus ja Temas on väe allikas.
Kuna palveteema on su südamel,
siis kuidas ja milliste vahenditega võiks seda kõike Soomes edasi viia?
Usun, et kui me igaüks saame Jumalalt vastuseid,
siis me võiks neist teineteisega jagada,
sest see innustab teisigi.
Inimene on selline, et kui tal tekkib mingi raskus,
siis eks ta ikka pöördub Jumala poole.
Jumal on pannud me sisse igaviku seemne,
mistõttu see on kui automaatne reaktsioon,
et inimene pöördub Jumala poole.
Kui me aga siis kohtume Jumalaga ja saame neid vastuseid,
võiksime neist ka üksteisele rääkida.
See oleks nii oluline
ja seda kaudu saab ka see sõna levida.
Ehk siis, me peame rääkima Jumala tegudest. - Just.
Kuid kas oled märganud, et Soomes sünnib seda üha vähem.
Oleme nii harjunud, et kõik on valmis ja ära planeeritud.
Kõik on nii paigas,
et arvame, et mida iganes teeme, see kõik läheb korda.
Samas kui õhus on alati teema,
et Jumal küll räägib, aga me ei pane seda tähele.
Kuid Jumala kõnetust tasub kuulda.
Olen tihti näinud, et inimesed kuulavad kogu aeg muid hääli.
Inimesed jooksevad
ja neil mängib kõrvaklappides mingi muusika.
See pole tingimata vaimulik muusika.
Inimene tahab kogu aeg olla koos teiste häältega
ega peatu selleks, et Jumal võiks teda kõnetada. - Jah.
- Huvitav tõesti.
Räägin jälle ühe loo.
Läksin omale paati ostma.
Jumal ütles mulle, et võtaksin kaasa vaimulikke kassette ja plaate.
Samuti ka raamatuid.
Ütlesin, et lähen omale vaid paati ostma.
Siis läksin järgmisse kohta restorani kohvi jooma.
Restorani töötaja tuli mu lauda ja ütles:
"Mehed, kas saaksite mulle Jumalast rääkida?"
Ehmatasin jälle: "Tohoh!
Jumal kõnetab meid, aga kas me ka kuulame seda?"
Ja siis see kuuldud sõnum -
kas me siis teeme neid samme,
kui Jumal kutsub meid palvetama või minema kuhugile.
Kas me siis teeme seda?
Muidugi me saime rääkida selle mehega,
aga Jumal tahab varustada meid selleks teekonnaks ette.
Meil peaks tekkima Jumalaga selline kordamööda vestlus.
Me ei lao letti vaid oma vajadusi,
aga peaksime ka teadma Jumala tahet.
Olles liikunud ringi nii vaimulikes ringkondades
kui kõikjal mujalgi,
siis millisena sa näed kristluse seisu?
Kas vastuseis sellele on suurenenud
või on kristlust sama hea edasi levitada
kui endistel aegadel?
Mis sa arvad?
Nüüd on aeg, kus religiooni ja usku ei tohi koolidesse viia.
Selles osas on tulnud palju piiranguid.
Mida peaksime tegema, et asi muutuks?
Peaksime ikkagi rääkima suurest Jumalast.
Olen nii majanduskriiside ajal kui ka muidu kogenud ettevõtluses
väga tugevat Jumala juhtimist.
Oled palju puutunud kokku ärimaailma inimestega.
Kas on nii, et paljud huvituvad neist teemadest,
aga need pole veel esile pääsenud.
Olen näinud huvi erinevates toimkondades,
kui olen kuskil reisil olnud.
Olen suhelnud teiste ettevõtjatega ja igaüks on olnud huvitatud.
Ja just siis, kui see sobiv aeg tuleb.
1990'ndate majanduskriis oli umbes samasugune aeg
nagu praegune koroona aeg.
Firmadel ja inimestel on kitsas käes
ja palju on ka töötust nagu tookordki oli.
Korraga tekkis 500 000 töötut.
Kui firmad ja inimesed on kitsikuses,
pöörduvad nad selles olukorras Jumala poole.
Mäletan hästi 1990'ndate kriisi,
kui Soome devalveeris oma marka 30-40%.
Teadsin siis, et nüüd on firmadega lõpp.
Võimalikult ka minu firmadega.
Paljud firmad võtsid välismaalt laenu ja krediite, mis olid soodsad,
aga kui nende hinnad äkitselt 40% võrra tõusid,
olid need firmad koheselt raskustes.
Palvetasin ühel õhtul Jumala poole.
Põlvitasin ja ütlesin Jumalale:
"Olen alati teadnud, mida teen, aga nüüd enam ei tea."
Järgmisel ööl nägin unenäo,
kus Jumal rääkis mulle äikesepilve varjust.
Tuli pilv ja sealt kostis hääl: "Mina olen sinu Jumal!"
Järgmisel hommikul kogesin tõelist rahu.
Sellist rahu nagu oleksin kuskilt miljoni võitnud.
Aga mõne päeva pärast kahtlesin:
"Jumal, kas Sa ikka tõesti rääkisid minuga?"
Vaatasin kodus silte Jumala sõnadega.
Võtsin välja sildi, kus oli kirjas:
"Ma rääkisin sulle äikesepilve varjust. Ma vabastasin su.
Hädas sa hüüdsid mind omale appi."
Kogen nii äri- kui eraelus,
et Jumal tahab aidata meid neis vajadustes, mis meil on.
Ta küsib: "Mida sa tahad, mida ma su heaks teeksin?"
1990'ndatel ja eriti just 1990-1995, olid keerulised ajad.
Paljud tegid nende asjade pärast enesetapu.
Kui oleks olnud inimesi,
kes oleks rääkinud neile päästesõnumist,
oleksid mitmed veel elus.
Peaksime olema varustatud selliselt,
et saaksime eriolukordades aktiveeritud.
Praktikas paistab see väga raske olevat.
Sellisel juhul on palve tähtis, et saaksime seda sõnumit edasi viia.
Nüüd aga ütle vaatajatele, mida Püha Vaim annab sulle öelda.
Me rääkisime palju palvest.
Piiblis on kirjutatud:
"Hüüa mind appi hädapäeval, sest ma tahan sind aidata.
Sina pead mind austama!"
Jumal tahab vastata just sinu palvetele.
Ta tahab õnnistada su elu.
Meil tasub meeles pidada, et Jumal on elav Jumal me eludes.
Seda ka me igapäevaelus.
Ta on huvitatud su igapäevaelust ja su suurtest ning väikestest asjadest.
Nii võime tänagi tänada Jumalat selle eest,
et Ta on ka täna koos meiega.
Jeesus ei lähe kellestki mööda, kes Teda palub. - Just.
Aitäh Kalevi selle saate eest!
Palume, et Jumal juhiks ettevõtjaid, kes on raskes olukorras,
otsima kaitset Temas ja hüüdma Tema poole.
Jumal õnnistagu sind ja sinu peret! - Aitäh ja sama sullegi!
Kui soovid toetada Eesti TV7 tööd, helista 900 1770 (kõne hind 10 euri).
Võid anneta ka pangaülekandega, leides me andmed www.tv7.ee Aitäh!
Tõlge: Raul Jürimaa